Miguel Abadía Méndez

B’ e **Miguel Abadía Méndez** (Piedras, Tolima, 5 an t-Ògmhios 1867 - La Unión - Fómeque, Cundinamarca, 15 an Cèitean 1947) fear-lagha, daonnaire, neach-poileataigs agus riochdaire dioplòmasach à Coloimbia. Fhuair e a chuid fhoghlaim aig a’ Cholaiste Colegio Mayor de Nuestra Señora del Rosario ann am Bogotá. Bha e na cheann-suidhe na Poblachd,  reachdadair, bha e air a bhith os cionn seachd ministrealachdan, na Chomhairliche na Stàite agus na Bhreitheamh aig Àrd-chùirt A’ Cheartais. Mar Mhinistear an Riaghaltais (ministear na dùthcha agus a’ cheartais an latha an-diugh) stiùir esan an ath-leasachadh bun-reachdail dhe 1910 air a’ Bhun-Reachd dhe 1886. Riochdaich e an dùthaich ann an t-Sile, An Argantain agus Braisil.

Nuair a thug e a làmh air Ceannas na Poblachd airson an teirm eadar 1926 agus 1930 (bha esan an aon tagraiche a bh’ann agus fhuair e 370,611 bhòtaichean airson am Pàrtaidh Tòraidh) rèitich e na crìochan mhara còmhla ri Niocaragua a’ cumail innis-mhuir San Andrés, Providencia agus Santa Catalina fo uachdaranas Choloimbia ach a’ toirt Costa de Mosquitos do Niocaragua; bhrosnaich e na h-obraichean poblach, am foghlam agus na miseanan chreidimh dha na Tùsanaich; Bha iomadh trioblaid poileataigeach, eaconamach agus sòisealta gu math doirbh roimhe, mar staing an eaconamaidh dhe 1929 agus Mort nam Bananeras ann an 1928, air brìgh na poileasaidhean aige ri piseach a dheànamh ann am fiachan eadar-nàiseanta na dùthcha, dhol an aghaidh toiseach tòisichidh na sòisealachd agus còmhstri anns an àiteachas a rèiteachadh le ceannsal: a bharrachd air buaidh phrìsean ìosal a’chofaidh air an dùthaich. Fhad ’s a bha e na cheann-suidhe steidhich e Co-nasgadh Nàiseanta Tuathanaich Cofaidh Choloimbia.

Mar eisimpleir dhe gràdh-dùthcha agus an dèidh 42 bliadhna na smachd Tòraidh, thug e an cumhachd seachad dhan ath cheann-suidhe agus a cho-chòmhragaiche poileataigeach Enrique Olaya Herrera ann an 1930.

## Ministearan
* **Rùnaire na Stàite**: Jorge Velez (1926-1928)/Enrique Arrazola (1928-1929)/Gabriel Rodríguez Diago (1929-1930)/Alejandro Cabal Pombo (1930)
* **Ministear nan Dùthchanan Cèin**: Marco Fidel Suárez (1926-1927)/Carlos Uribe (1927-1930)/Francisco Samper Madrid (1930) 
* **Ministear an Ionmhais**: Juan Antonio Gómez Recuerdo (1926-1927)/Salvador Franco (1927)/Esteban Jaramillo (1927-1929)/Francisco de Paula Pérez (1929-1930)/Eduardo Vallejo (1930)
* **Ministear an Dìona**: Ignacio Rengifo B (1926-1929)/Alejandro Cabal Pombo (1929)/José Joaquín Villamizar (1929-1930)/Agustín Morales Olaya (1930) 
* **Ministear an Àiteachais agus Leasachaidh Dùthchail**: Salvador Franco (1926-1928)/José Antonio Montalvo (1928-1930) 
* **Ministear a' Mhalairt, a' Gnìomhachais agus Turasachd**: Salvador Franco (1926-1927)/José Antonio Montalvo (1927-1930)/Francisco José Chaux (1930)
* **Ministear an Fhoghlaim**: José Jesús García (1926)/Silvino Rodríguez (1926-1927)/José Vicente Huertas (1927-1930)/Elíseo Arango (1930)
* **Ministear a' Chòmhdhail**: Mariano Ospina Pérez (1926-1927)/Salvador Franco (1927-1928)/Sotero Peñuela (1928-1929)/Arturo Hernández (1929)/Rafael Escallon (1929-1930)/German Uribe Hoyos (1930)

## Iomraidhean


Roinn-seòrsa:Daoine à Coloimbia
Roinn-seòrsa:Eachdraidh Choloimbia
Roinn-seòrsa:Luchd-Poileataigs Choloimbia